Fi ftit ħin u bi ftit flus tista' tagħmel din ir- roly poly ħafifa u tajba, li żgur timpressjona meta sserviha bħala deżerta jew mat-te jew kafè. Ħin: 35 minuta Isservi: 6 persuni Għall-panedispanja: 75 g dqiq self-raising , mgħarbul Għall-mili: 250 g ġobon mascarpone 250 g frawli frisk, imnaddaf u mqatta' 2 imgħaref zokkor tal-ġelu ( icing sugar ), mgħarbul Biex iżżejjen: 2 imgħaref lewż imkisser, inkaljat ħafif Zokkor tal-ġelu ( icing sugar ), biex tgħarbel Tħejjija: Saħħan il-forn għal temperatura ta' 200°C. Idlek tilar ta' 25 ċm x 30 ċm u iksi l-qiegħ bil-kartaforn. Fi skutella ħabbat il-bajd, imbagħad żid iz-zokkor u ħabbat tajjeb sakemm ikollok taħlita kremuża ta' kulur ċar. Żid ftit ftit id-dqiq u daħħlu bil-mod fit-taħlita tal-bajd u zokkor ( fold in ) b'mgħarfa. Ferra' t-taħlita fit-tilar ippreparat, illixxa l-wiċċ u aħmi għal 6-8 minuti. Taħmix il-panedispanja iżżejjed għax tibda tinqasam meta tirrumblaha. Sadanittant ipprepara l-mili: Poġġi l-frawli fi skutella u għaffġu ftit b'furketta. Żid miegħu z-zokkor tal-ġelu u ħawwad. Żid ukoll il-ġobon mascarpone u ħallat kollox sew flimkien. Roxx biċċa kartaforn kbira bi ftit zokkor u aqleb il-panedispanja fuqha, aqla' l-karta minn mal-qiegħ tal-panedispanja u b'sikkina aqta' barra l-erba' truf. Ifrex it-taħlita tal-mili fuq il-panedispanja mingħajr ma tasal sat-truf. Gerbeb bil-mod u bl-għajnuna tal-karta stess min-naħa l-qasira. Poġġi r- roly poly fuq platt bit-tarf il-miftuħ in-naħa t'isfel. Ferrex il-lewż fil-wiċċ u għarbel ftit zokkor tal-ġelu. Ippruvajtha din ir-riċetta? Għoġbitek? Ħalli l-kummenti u r- rating tiegħek hawn taħt u agħfas share biex inkomplu nwasslulek aktar riċetti li jgħoġbuk.